ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ২৭ ফেব্রুয়ারি কর্ণাটক সফরে যাবেন
শিবমোগ্গায় ৩ হাজার ৬০০ কোটি টাকার বিভিন্ন উন্নয়নী প্রকল্পের উদ্বোধন ও শিলান্যাস করবেন প্রধানমন্ত্রী
শিবমোগ্গা বিমান বন্দরের উদ্বোধন করবেন প্রধানমন্ত্রী
বেলাগাভিতে ২ হাজার ৭০০ কোটি টাকার বিভিন্ন প্রকল্প জাতির উদ্দেশে উৎসর্গ করবেন প্রধানমন্ত্রী
পুনর্নিমিত বেলাগাভি রেল স্টেশন জাতির উদ্দেশে উৎসর্গ করবেন প্রধানমন্ত্রী
নয়াদিল্লি, ২৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ২৭ ফেব্রুয়ারি ২০২৩ তারিখে কর্ণাটক সফরে যাবেন। বেলা ১১.৪৫ মিনিট নাগাদ প্রধানমন্ত্রী শিবমোগ্গা বিমান বন্দরটি ঘুরে দেখবেন। এরপর তিনি শিবমোগ্গায় বিভিন্ন উন্নয়নী প্রকল্পের উদ্বোধন ও শিলান্যাস করবেন। বিকেল ৩.১৫ মিনিট নাগাদ প্রধানমন্ত্রী বেলাগাভিতে বিভিন্ন উন্নয়নী প্রকল্পের উদ্বোধন ও শিলান্যাস করবেন এবং পিএম কিষাণ প্রকল্পের ত্রয়োদশ কিস্তি প্রদান করবেন।
শিবমোগ্গায় প্রধানমন্ত্রী
প্রধানমন্ত্রী সারা দেশে যোগাযোগ ব্যবস্থার উন্নয়নের ওপর বিশেষ গুরুত্ব দিয়েছেন। এরই অঙ্গ হিসেবে উদ্বোধন করবেন শিবমোগ্গা বিমান বন্দরের। নতুন এই বিমান বন্দরটি ৪ হাজার ৫০০ কোটি টাকা ব্যয়ে তৈরি করা হয়েছে। যাত্রী টার্মিনালটিতে প্রতি ঘণ্টায় ৩০০ জন যাত্রী ধারণের ক্ষমতা রয়েছে। এই বিমান বন্দরটি মালনাদ অঞ্চলের বিভিন্ন এলাকার মধ্যে যোগাযোগ ব্যবস্থার উন্নয়ন ঘটাবে।
প্রধানমন্ত্রী শিবমোগ্গায় দুটি নতুন রেল প্রকল্পের ভিত্তিপ্রস্তর স্থাপন করবেন। এরমধ্যে রয়েছে শিবমোগ্গা-শিকারীপুরা-রেনেবেন্নুর শাখায় নতুন রেল লাইন এবং কোটেগানগুরু রেল কোচিং ডিপো। শিবমোগ্গা-শিকারীপুরা-রেনেবেন্নুর এই রেল লাইনটি ৯৯০ কোটি টাকার ব্যয়ে তৈরি করা হবে। মালনাদ অঞ্চলের সঙ্গে বেঙ্গালুরু-মুম্বাই শাখার মধ্যে যোগাযোগ স্থাপন করবে। রেল কোচিং ডিপোটি ১০০ কোটি টাকা ব্যয়ে তৈরি করা হবে।
প্রধানমন্ত্রী ২১৫ কোটি টাকা ব্যয়ে বিভিন্ন সড়ক উন্নয়ন প্রকল্পেরও ভিত্তিপ্রস্তর স্থাপন করবেন। অনুষ্ঠানে প্রধানমন্ত্রী জল জীবন মিশন প্রকল্পের আওতায় ৯৫০ কোটি টাকা ব্যয়ে বিভিন্ন গ্রামীণ প্রকল্পের ভিত্তিপ্রস্তর স্থাপন করবেন। এই প্রকল্পগুলি চালু হলে ওই অঞ্চলের প্রায় ৪ লক্ষ ৪০ হাজার মানুষ নল বাহিত জল সংযোগ পাবেন।
প্রধানমন্ত্রী শিবমোগ্গা শহরে ৮৯৫ কোটি টাকা ব্যয়ে ৪৪টি স্মার্ট সিটি প্রকল্পেরও উদ্বোধন করবেন। এর মধ্যে রয়েছে ১১০ কিলোমিটার দৈর্ঘ্যের ৮টি স্মার্ট সড়ক প্রকল্প, বহুস্তরীয় গাড়ি পার্কিং ব্যবস্থা, উন্নত বর্জ্য ব্যবস্থা এবং শিবাপ্পা নায়েক প্রাসাদের মতো ঐতিহ্যবাহী স্থানের উন্নয়ন।
বেলাগাভিতে প্রধানমন্ত্রী
কৃষকদের উন্নয়নে প্রতিশ্রুতিবদ্ধ প্রধানমন্ত্রী আরও এক অনন্য নজির গড়ে প্রধানমন্ত্রী কিষাণ সম্মান নিধি  প্রকল্পের আওতায় কৃষকদের উন্নয়নে ত্রয়োদশ কিস্তি প্রদান করবেন। সরাসরি এই সাহায্য প্রদান প্রক্রিয়ায় উপকৃত হবেন ৮ কোটির বেশি উপভোক্তা। এই প্রকল্পে সুবিধাভোগী কৃষকদের পরিবারকে ২ হাজার টাকা করে ৩টি কিস্তিতে বছরে ৬ হাজার টাকা সাহায্য প্রদান করা হয়।
অনুষ্ঠানে প্রধানমন্ত্রী পুনর্নিমিত বেলাগাভি রেল স্টেশনটি জাতির উদ্দেশে উৎসর্গ করবেন। যাত্রীদের বিশ্বমানের স্বাচ্ছন্দ্য প্রদান করতে আনুমানিক ১৯০ কোটি টাকা ব্যয়ে এই রেল স্টেশনটি পুনর্নিমাণ করা হয়েছে। এছাড়াও প্রধানমন্ত্রী লোন্ডা-বেলাগাভি-ঘটাপ্রভা’র মধ্যে রেললাইন ডাবল করার প্রকল্পের সূচনা করবেন। এই প্রকল্পের ফলে মুম্বাই-পুনে-হুব্বাল্লি-বেঙ্গালুরু রেললাইনের মধ্যে যাত্রী ধারণ ক্ষমতা বাড়বে।
প্রধানমন্ত্রী বেলাগাভিতে জল জীবন মিশন প্রকল্পের আওতায় ৬টি বহুমুখী গ্রামীণ প্রকল্পের উদ্বোধন করবেন। ১ হাজার ৫৮৫ কোটি টাকা ব্যয়ে নির্মিত এই প্রকল্পগুলি বাস্তবায়িত হলে ওই অঞ্চলের ৩১৫টি গ্রামের ৮ কোটি ৮০ লক্ষের বেশি মানুষ উপকৃত হবেন।
PG/PM/ NS
(
সামাজিকন্যায়ওক্ষমতায়নমন্ত্রক
তৃতীয় লিঙ্গের মানুষদের জন্য কেন্দ্র জাতীয় পরিষদ গঠন করেছে
নয়াদিল্লী, ২৪ আগস্ট, ২০২০
তৃতীয় লিঙ্গের নাগরিকদের অধিকার রক্ষা আইন, ২০১৯এর ১৬ নম্বর ধারা অনুসারে কেন্দ্র ২১শে আগস্ট তৃতীয় লিঙ্গের মানুষদের জন্য একটি জাতীয় পরিষদ গঠন করেছে। কেন্দ্রীয় সামাজিক ন্যায় ও ক্ষমতায়ন মন্ত্রী পদাধিকার বলে এই পরিষদের চেয়ারম্যান এবং দপ্তরের প্রতিমন্ত্রী পরিষদের ভাইস চেয়ারম্যান হবেন।
এই জাতীয় পরিষদ যে কাজগুলি করবে সেগুলি হল :
ক) তৃতীয় লিঙ্গের নাগরিকদের জন্য একটি নীতিমালা তৈরি, বিভিন্ন প্রকল্প, আইন ও কর্মসূচি সংক্রান্ত পরামর্শ কেন্দ্রকে এই পরিষদ দেবে।
খ) তৃতীয় লিঙ্গের নাগরিকদের সম অধিকারের জন্য যেসব নীতি ও কর্মসূচি নেওয়া হবে সেগুলির নজরদারি ও মূল্যায়ন এবং এই কর্মসূচিগুলিতে তৃতীয় লিঙ্গের নাগরিকদের পূর্ণ অংশগ্রহণ নিশ্চিত করা হবে।
গ) সরকারের সমস্ত দপ্তর এবং অসরকারী সংগঠনগুলি তৃতীয় লিঙ্গের মানুষদের জন্য যেসব কর্মসূচি গ্রহণ করবে সেগুলির মূল্যায়ণ ও সমন্বয়ের কাজ এই পরিষদ করবে।
ঘ) তৃতীয় লিঙ্গের মানুষদের বিভিন্ন অভাব-অভিযোগের নিষ্পত্তি করা হবে এবং
ঙ) কেন্দ্রের নিয়মানুসারে এই সংক্রান্ত অন্যান্য কাজকর্মগুলি ঠিকঠাক হচ্ছে কিনা তা এই পরিষদ দেখবে।
বিভিন্ন মন্ত্রক ও দপ্তরের প্রতিনিধিরা ছাড়াও এই পরিষদে তৃতীয় লিঙ্গের ৫ জন প্রতিনিধি এবং জাতীয় মানবাধিকার কমিশন ও জাতীয় মহিলা কমিশনের প্রতিনিধিরা থাকবেন। এছাড়া রাজ্য সরকার, কেন্দ্রশাসিত অঞ্চলের প্রশাসনের প্রতিনিধিরা এবং বিভিন্ন অসরকারী সংগঠনের বিশেষজ্ঞরাও এই কমিটিতে থাকবেন।
জাতীয় পরিষদে পদাধিকারবলে যেসমস্ত সদস্যরা থাকবেন তাঁরা ব্যতিরেকে অন্য সদস্যদের মেয়াদ তাঁদের মনোনয়নের থেকে ৩ বছর পর্যন্ত হবে।
এ বিষয়ে বিস্তারিত বিজ্ঞপ্তিটি দেখার জন্য নিচের লিঙ্কে ক্লিক করুন-
https://static.pib.gov.in/WriteReadData/userfiles/221294.pdf
CG/CB/NS
(Visitor Counter : 681
যোগাযোগওতথ্যপ্রযুক্তিমন্ত্রক
দেশ জুড়ে ভক্তদের দুয়ারে সবরীমালা 'স্বামী প্রসাদম’ পৌঁছে দেওয়ার সিদ্ধান্ত নিয়েছে ডাক বিভাগ
নয়াদিল্লি, ১ ডিসেম্বর, ২০২০
দেশ জুড়ে ভক্তদের দুয়ারে সবরীমালার 'স্বামী প্রসাদম' পৌঁছে দেওয়ার সিদ্ধান্ত নিয়েছে ডাক বিভাগ। দেশের বিভিন্ন প্রান্তে ভক্তদের কথা বিবেচনা করে ডাক বিভাগ তার বিশাল নেটওয়ার্ক ব্যবহার করে এই প্রসাদ পৌঁছে দেবে। এ বিষয়ে কেরলের পোস্টাল সার্কেল, ত্রাভাঙ্কোর দেবাস্বোম পর্ষদের সঙ্গে একটি সমঝোতায় পৌঁছেছে। দেশের যে কোনও প্রান্ত থেকে ভক্তরা মাত্র ৪৫০ টাকা দিয়ে যে কোনও ডাকঘর থেকে এক প্যাকেট প্রসাদম বুক করতে পারেন। প্রতিটি প্যাকেটে একটি আরাভানার প্যাকেট, আদিয়া শিষ্টাম নে , বিভূতি, কুমকুম, হলুদ ও অর্চনা প্রসাদম থাকবে। একজন ভক্ত একবারে সর্বোচ্চ ১০টি প্যাকেট বুক করতে পারেন। স্পিড পোস্টে প্রসাদম বুক করার সঙ্গে সঙ্গে ভক্তের কাছে এসএমএস-এর মাধ্যমে স্পিড পোস্টের নম্বরটি চলে আসবে। ভারতীয় ডাক বিভাগের ওয়েবসাইট থেকে ভক্ত তাঁর প্রসাদ কোথায় এবং কিভাবে রয়েছে, সে বিষয়ে জানতে পারবেন।
৬ই নভেম্বর থেকে দেশ জুড়ে এই পরিষেবার সূচনা হয়েছে। জনসাধারণের কাছ থেকে এ ব্যাপারে যথেষ্ট উৎসাহব্যাঞ্জক সাড়া পাওয়া গেছে। আজ পর্যন্ত ৯ হাজারটি অর্ডার বুক করা হয়েছে।
সবরীমালা মণ্ডলম মরশুমে তীর্থযাত্রা এ বছরের ১৬ই নভেম্বর থেকে শুরু হয়েছে। কিন্তু কোভিড-১৯ মহামারীর কারণে মন্দিরে কঠোর নিয়ম মেনে চলতে হচ্ছে। তার ফলে প্রতিদিন খুব কম সংখ্যক ভক্ত মন্দিরে যেতে পারছেন। প্রভূ আয়াপ্পার দর্শন কোভিড প্রোটোকলের জন্য বেশিরভাগ ভক্ত এই মরশুমে করতে পারছেন না।
প্রতিরক্ষামন্ত্রক
সেনাবাহিনীর পূর্ব কমান্ডের প্রধান ডিমাপুরে সেনার প্রস্তুতির পর্যালোচনা করলেন
কলকাতা, ২৬ অক্টোবর, ২০১৮
পূর্ব কমান্ডের সেনাপ্রধান লেফ্টেন্যান্ট জেনারেল এম এম নারাভানে বৃহস্পতিবার ডিমাপুরে গিয়ে সেনাবাহিনীর স্পিয়ার কোরসের যুদ্ধ প্রস্তুতি খতিয়ে দেখে সমস্ত ব্যবস্হাপনা পরিদর্শন করে তিনি সন্তোষ প্রকাশ করেন। তিনি উত্তর-পূর্বের রাজ্যগুলি সহ চীন সীমান্তের নিরাপত্তা পরিস্হিতির পর্যালোচনাও করেন।
CG/SC/NS/…
(Visitor Counter : 55
প্রধানমন্ত্রীরদপ্তর
ভগবান পরশুরাম জয়ন্তী উপলক্ষে প্রধানমন্ত্রীর শুভেচ্ছা বার্তা
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী ভগবান পরশুরাম জয়ন্তী উপলক্ষে দেশবাসীকে শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেন;
“আপনাদের সকলকে ভগবান পরশুরাম জয়ন্তী উপলক্ষে অনেক শুভেচ্ছা। তাঁর কৃপায় সকলের জীবন সাহস, বিদ্যাশিক্ষা ও চেতনায় পরিপূর্ণ হোক আমি এই কামনা করি।”
PG/PM/NS
(
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রীর পৌরহিত্যে উচ্চ পর্যায়ের কমিটি ৬টি রাজ্যের জন্য অতিরিক্ত কেন্দ্রীয় সাহায্য বাবদ ৪,৩৮১.৮৮ কোটি টাকা মঞ্জুর করেছে
চলতি বছরে ঘূর্ণিঝড় ‘উমপুন’ ও ‘নিসর্গ’, বন্যা ও ভূমিধ্বসে ক্ষয়ক্ষতি বাবদ পশ্চিমবঙ্গ, ওড়িশা, মহারাষ্ট্র, কর্ণাটক, মধ্যপ্রদেশ ও সিকিম এই অর্থ পাবে
নয়াদিল্লী, ১৩ নভেম্বর, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ-এর পৌরহিত্যে উচ্চ পর্যায়ের কমিটি  ৬টি রাজ্যে অতিরিক্ত কেন্দ্রীয় সাহায্য বাবদ জাতীয় বিপর্যয় মোকাবিলা তহবিলে অর্থ মঞ্জুর করেছে। ঘূর্ণিঝড়, বন্যা, ভূমিধ্বসের ফলে এই রাজ্যগুলি ক্ষতিগ্রস্ত হয়েছে।
এইচএলসি, জাতীয় বিপর্যয় মোকাবিলা তহবিল থেকে অতিরিক্ত অর্থ কেন্দ্রীয় সাহায্য বাবদ ৬টি রাজ্যে ৪,৩৮১.৮৮ কোটি টাকা মঞ্জুর করেছে।
>ঘূর্ণিঝড় ‘উমপুন’এর জন্য পশ্চিমবঙ্গকে ২,৭০৭.৭৭ কোটি টাকা ও ওড়িশাকে ১২৮.২৩ কোটি টাকা দেওয়া হবে।
>ঘূর্ণিঝড় ‘নিসর্গ’এর জন্য মহারাষ্ট্রকে ২৬৮.৫৯ কোটি টাকা দেওয়া হবে।
>দক্ষিণ-পশ্চিম মৌসুমী বায়ুর ফলে বন্যা ও ভূমিধ্বসে ক্ষতির কারণে কর্ণাটককে ৫৭৭.৮৪ কোটি টাকা, মধ্যপ্রদেশকে ৬১১.৬১ কোটি টাকা এবং সিকিমকে ৮৭.৮৪ কোটি টাকা দেওয়া হবে।
ঘূর্ণিঝড় উমপুনের পরে প্রধানমন্ত্রী শ্রী নরেন্দ্র মোদী ২২শে মে ক্ষতিগ্রস্ত পশ্চিমবঙ্গ ও ওড়িশা সফর করেছিলেন। প্রধানমন্ত্রীর ঘোষণা অনুযায়ী সেইসময় তাৎক্ষণিক ত্রাণ সাহায্যের জন্য ২৩শে মে পশ্চিমবঙ্গকে ১ হাজার কোটি টাকা ও ওড়িশাকে ৫০০ কোটি টাকার আর্থিক সাহায্য দেওয়া হয়। এছাড়াও প্রধানমন্ত্রী নিহতদের নিকট আত্মীয়কে ২ লক্ষ টাকা ও আহতদের ৫০ হাজার টাকা এককালীন অর্থ সাহায্যের ঘোষণা করেন। রাজ্য বিপর্যয় মোকাবিলা তহবিল এবং জাতীয় বিপর্যয় মোকাবিলা তহবিল থেকে এই অর্থ সাহায্য করা হয়েছিল।
(এই ৬টি রাজ্যে প্রাকৃতিক বিপর্যয়ের পর সাহায্যের আবেদন আসার আগেই কেন্দ্র আন্তঃমন্ত্রীগোষ্ঠীর একটি কেন্দ্রীয় দল পাঠিয়েছিল। ২০২০-২১ অর্থবর্ষে এ পর্যন্ত কেন্দ্র এর বাইরে আরো ১৫,৫২৪.৪৩ কোটি টাকা রাজ্য বিপর্যয় মোকাবিলা তহবিল থেকে ২৮টি রাজ্যকে দিয়েছে।
CG/CB/NS
স্বরাষ্ট্র মন্ত্রক
২০২২-এর প্রজাতন্ত্র দিবস উপলক্ষে গ্যালান্ট্রি পদক / সেবা পদক পুরস্কার
নতুন দিল্লি, ২৫ জানুয়ারি, ২০২২
এবারের প্রজাতন্ত্র দিবস উপলক্ষে মোট ৯৩৯ জন পুলিশকর্মীকে গ্যালান্ট্রি পদক / সেবা পদক পুরস্কারে সম্মানিত করা হয়েছে। এঁদের মধ্যে গ্যালান্ট্রি পুলিশ পদক পেয়েছেন ১৮৯ জন। এছাড়াও স্বতন্ত্র সেবার জন্য রাষ্ট্রপতির পুলিশ পদক পয়েছেন ৮৮ জন এবং কর্তব্যে বিচক্ষণতা ও পারদর্শিতার জন্য পুলিশ পদক পেয়েছেন ৬৬২ জন।
জম্মু ও কাশ্মীর অঞ্চলে কর্তব্যে সাহসীকতা ও নিষ্ঠার জন্য ১৩৪ জন পুলিশ কর্মী গ্যালান্ট্রি পদক পুরস্কার পেয়েছেন। উগ্র বামপন্থা অধ্যুষিত অঞ্চলগুলিতে সাহসীকতার নিদর্শন স্বরূপ ৪৭ জন পুলিশকর্মীকে গ্যালান্ট্রি পদকে সম্মানিত করা হয়েছে। জম্মু ও কাশ্মীর পুলিশের ১১৫ জন, সিআরপিএফ-এর ৩০ জন, আইটিবিপি-র ৩ জন, বিএসএফ-এর ২ জন, এসএসবি-র ৩ জন, ছত্তিশগড় পুলিশের ১০ জন, ওড়িশা পুলিশের ৯ জন এবং মহারাষ্ট্র পুলিশের ৭ জন গ্যালান্ট্রি পদক পুরস্কারে সম্মানিত হয়েছেন।
CG/BD/AS/
(Visitor Counter : 153
স্বাস্থ্যওপরিবারকল্যাণমন্ত্রক
ডাক্তার হর্ষবর্ধন সরকারি ও বেসরকারি ক্ষেত্রে উচ্চমানের স্বাস্থ্যবিধি সম্মত ব্যবস্থা গ্রহণের জন্য কায়াকল্প পুরস্কার ঘোষণা করলেন
নতুন দিল্লি, ১২ জানুয়ারি, ২০২১
কেন্দ্রীয় স্বাস্থ্যমন্ত্রী ডক্টর হর্ষবর্ধন ওই মন্ত্রকের রাষ্ট্রমন্ত্রী শ্রী অশ্বিনীকুমার চৌবের উপস্থিতিতে ভিডিও কনফারেন্সের মাধ্যমে পঞ্চম জাতীয় কায়াকল্প পুরস্কার ঘোষণা করেন।
ডক্টর হর্ষবর্ধন তার ভাষণে প্রধানমন্ত্রী নরেন্দ্র মোদীর দিল্লির রাজপথ থেকে ডাক দেওয়া সচ্চাগ্রহ-য়ের কথা উল্লেখ করে বলেন, ২০১৪ সালের ২ অক্টোবর স্বচ্ছ ভারত মিশনের সূচনা হয়। এই প্রকল্প বর্তমানে জাতীয় আন্দোলন হিসেবে পরিগণিত হয়েছে।
স্বাস্থ্য ও পরিবারকল্যাণমন্ত্রী পক্ষ থেকে সরকার ২০১৫ সালের ১৫ মেয়ে কায়াকল্প প্রকল্পের সূচনা করেন। যার মাধ্যমে স্বাস্থ্যবিধি, সাফাই অভিযান, এবং পরিষ্কার পরিছন্নতা নিরূপণ করা হয়। বিশেষত জেলা ও সাব ডিভিশন হাসপাতাল সহ প্রাথমিক স্বাস্থ্য কেন্দ্র গুলি প্রয়োজনমতো হচ্ছে কিনা তা দেখা হয়। এর জন্য পুরস্কারের ব্যবস্থা রয়েছে। যাদের জন্য এটা করা হয় তারা কতটা উপকৃত হচ্ছেন সেই রিপোর্টও "মেরা হাসপাতাল" ব্যবস্থার মাধ্যমে সংগ্রহ করা হয়।
তিনি বলেন এই কায়াকল্প প্রকল্পে যেখানে প্রথম বছরে অংশ নিয়েছিল এরকম ৭১৬ টি জেলা হাসপাতাল ও কেন্দ্রীয় সরকারের প্রতিষ্ঠান রয়েছে। পরবর্তীকালে এই সংখ্যা বেড়ে হয়েছে ২৬,১৭২। গত ২০১৯-২০ তে এই সংখ্যা বেড়েছে আরও ৭,৬১৫ টি।
কেন্দ্রীয় মন্ত্রী বলেন, "সচ্ছ স্বাস্থ্য সর্বত্র" কর্মসূচির মাধ্যমে উন্মুক্ত পরিবেশে শৌচ বিহীন এরকম ব্লককে এককালীন সাহায্য হিসাবে ১০ লক্ষ টাকা করে দেওয়া হয়েছে।
প্রধানমন্ত্রীরদপ্তর
শ্রী মোতিলাল ভোরা জি-র প্রয়াণে প্রধানমন্ত্রীর শোকপ্রকাশ
নয়াদিল্লী, ২১ ডিসেম্বর, ২০২০
প্রধানমন্ত্রী শ্রী নরেন্দ্র মোদী শ্রী মোতিলাল ভোরা জি-র প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘শ্রী মোতিলাল ভোরা জি ছিলেন কংগ্রেসের প্রবীণতম নেতাদের মধ্যে একজন, দশকের পর দশক ধরে যাঁর প্রচুর প্রশাসনিক ও প্রাতিষ্ঠানিক অভিজ্ঞতা ছিল। তাঁর প্রয়াণে আমি শোকাহত। তাঁর পরিবারের সদস্যদের এবং গুনমুগ্ধদের সমবেদনা জানাই। ওঁ শান্তি’।
যুবওক্রীড়াবিষয়কমন্ত্রক
২০টি নতুন খেলার বিভাগ থেকে খেলোয়াড় কোটার আওতায় কেন্দ্রীয় সরকারী চাকরির সুবিধা চালু করেছে সরকার : কিরেণ রিজিজু
নতুন দিল্লি, ২২ সেপ্টেম্বর, ২০২০
২০টি নতুন খেলার বিভাগ থেকে খেলোয়াড় কোটার আওতায় কেন্দ্রীয় সরকারী চাকরির সুবিধা চালু করেছে সরকার। এই ২০টি বিভাগ হলো – বেস বল, বডি বিল্ডিং, সাইকেলিং পোলো, ডেফ স্পোর্টস, ফেন্সিং, কুদো, মল্লখম্ব, মোটর স্পোর্টস্, নেট বল, প্যারাস্টোর্টস , পেনক সিলাত, শ্যুটিং বল, রোল বল, রাগবি, সেপাক টাকরাও, সফট টেনিস, টেনপিন বোলিং, ট্রায়াথলন, টাগ-অফ্-ওয়ার এবং উশু।
খেলোয়াড় কোটার আওতায় দক্ষ খেলোয়াড়দের নিয়োগের সময় কর্মী ও প্রশিক্ষণ দপ্তরের জারি করা সমস্ত নির্দেশিকা অনুসরণ করা হবে। খেলাধুলার বিষয়টি রাজ্যের আওতাধীন। তাই এই নির্দেশিকাগুলি রাজ্য সরকারের জন্য বাধ্যতামূলক নয়। কর্মী ও প্রশিক্ষণ দপ্তর ক্রীড়া বিভাগের পরামর্শ অনুযায়ী চলতি বছরের পয়লা সেপ্টেম্বর সদ্য চালু হওয়া ২০টি নতুন খেলাধুলোর বিভাগ থেকে খেলোয়াড় কোটার অধীনে মল্লখম্ব, টাগ-অফ্-ওয়ার এবং রোল বল খেলা থেকে বেশ কয়েকজন দক্ষ খেলায়োড়কে চাকরিতে নিয়োগ করেছে।
লোকসভায় আজ লিখিত উত্তরে এই তথ্য জানিয়েছেন কেন্দ্রীয় যুব বিষয়ক এবং ক্রীড়া মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী কিরেণ রিজিজু।
CG/SS/SKD
(Visitor Counter : 88
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ মন্ত্রিসভার সিদ্ধান্তগুলিকে মাইলফলক হিসাবে বর্ণনা করেছেন
নয়াদিল্লি, ২৪ জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ আজ কেন্দ্রীয় মন্ত্রিসভার সিদ্ধান্তগুলিকে মাইলফলক হিসাবে বর্ণনা করেছেন। প্রধানমন্ত্রী শ্রী নরেন্দ্র মোদীকে অভিনন্দন জানিয়ে তিনি বলেছেন, মোদী সরকারের আত্মনির্ভর, গরিব কল্যাণ এবং অর্থ ব্যবস্থাকে আরও মজবুত করার লক্ষ্যে প্রদেয় অঙ্গীকারগুলির উজ্জ্বল দৃষ্টান্ত।
প্রাণী সম্পদ বিকাশ পরিকাঠামো উন্নয়ন তহবিল খাতে ১৫ হাজার কোটি টাকার সংস্থানের যে প্রস্তাব মন্ত্রিসভা মঞ্জুর করেছে, তার প্রশংসা করে শ্রী শাহ বলেন, এই উদ্যোগ মোদী সরকারের স্বনির্ভর ভারত গড়ে তোলার প্রয়াসগুলিকে আরও সুদৃঢ় করবে। মন্ত্রিসভার এই সিদ্ধান্তের ফলে, ডেয়ারি ক্ষেত্রের সর্বাঙ্গীণ বিকাশ ঘটবে। সেই সঙ্গে, কর্মসংস্থানের পাশাপাশি, দুগ্ধ উৎপাদনশীলতা ও রপ্তানির পরিমাণও বৃদ্ধি পাবে।
মহকাশ কর্মসূচিগুলিতে বেসরকারি ক্ষেত্রের অংশগ্রহণকে স্বাগত জানিয়ে স্বরাষ্ট্র মন্ত্রী বলেন, মহাকাশ কর্মসূচির ক্ষেত্রে ঐতিহাসিক এই সিদ্ধান্ত ভারতের মহাকাশ ক্ষেত্রের প্রকৃত সুযোগ-সুবিধাগুলিকে আরও প্রশস্ত করবে। ইন-স্পেস কর্মসূচিটি বেসরকারি সংস্থাগুলিকে মহাকাশ কর্মসূচিতে আরও বেশি অংশগ্রহণে উৎসাহিত করবে বলেও তিনি অভিমত প্রকাশ করেন।
শ্রী শাহ আরও বলেন, কোভিড-১৯ এর দরুণ ব্যাপকভাবে প্রভাবিত ছোট ব্যবসায়ীদের ত্রাণ সহায়তায় মন্ত্রিসভার আজকের সিদ্ধান্ত আরও একটি গুরুত্বপূর্ণ পদক্ষেপ। মুদ্রা যোজনার আওতায় শিশু ঋণ গ্রহীতাদের আর্থিক বোঝা দূর করতে মন্ত্রিসভা বার্ষিক ২ শতাংশ সুদ ছাড়ের পাশাপাশি, ঋণ গ্রহীতাদের স্বার্থে পরিশোধের মেয়াদ ১২ মাস বাড়িয়েছে।
ব্যাঙ্কিং ক্ষেত্রে মন্ত্রিসভা যে অধ্যাদেশ চালুর প্রস্তাব মঞ্জুর করেছে, সে প্রসঙ্গে শ্রী শাহ বলেন, এই অধ্যাদেশের ফলে ১ হাজার ৪৮২টি শহরাঞ্চলীয় সমাবায় এবং ৫৮টি মাল্টি স্টেট সমবায় ব্যাঙ্ক ভারতীয় রিজার্ভ ব্যাঙ্কের নজরদারির আওতায় আসবে। এর ফলে, আমানতকারীদের আস্থা আরও বাড়বে। সেই সঙ্গে, কষ্টার্জিত অর্থের সুরক্ষায় ব্যাঙ্কগুলির ভূমিকা ও দায়বদ্ধতা বাড়বে বলে স্বরাষ্ট্র মন্ত্রী মন্তব্য করেন।
(CG/BD/SB
প্রধানমন্ত্রীরদপ্তর
রথ যাত্রা উপলক্ষে দেশবাসীকে শুভেচ্ছা প্রধানমন্ত্রী'র
নতুন দিল্লি, ১২ জুলাই, ২০২১
প্রধানমন্ত্রী শ্রী নরেন্দ্র মোদী রথ যাত্রা উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন "রথ যাত্রার বিশেষ অনুষ্ঠান উপলক্ষে সকলকে শুভেচ্ছা। আমরা ভগবান জগন্নাথকে প্রণাম জানাই এবং প্রার্থনা করি যে তাঁর আশীর্বাদ যেন সকলের জীবনে সুস্বাস্থ্য ও সমৃদ্ধি নিয়ে আসে। জয় জগন্নাথ!"
CG/SS
(Visitor Counter : 144
প্রধানমন্ত্রীরদপ্তর
তানজানিয়ার রাষ্ট্রপতি ড. জন পোম্বে জোসেফ মাগুফুলির সঙ্গে প্রধানমন্ত্রী শ্রী নরেন্দ্র মোদীর টেলিফোনে বর্তালাপ
নতুন দিল্লি, ১২ জুন, ২০২০
প্রধানমন্ত্রী শ্রী নরেন্দ্র মোদী আজ তানজানিয়ার রাষ্ট্রপতি ড. জন পোম্বে জোসেফ মাগুফুলির সঙ্গে টেলিফোনে কথা বলেন।
প্রধানমন্ত্রী ২০১৬র জুলাই মাসে তাঁর দার-এস-সালাম সফরের কথা স্মরণ করেন এবং প্রাচীন যুগ থেকে ভারতের বন্ধু, তানজানিয়ার সঙ্গে সম্পর্ক বজায় রাখার ওপর গুরুত্ব আরোপ করেন। তানজানিয়ার সরকার এবং জনসাধারণের চাহিদা অনুযায়ী উন্নয়নের শরিক হতে ভারত, অঙ্গীকারবদ্ধ বলে শ্রী মোদী উল্লেখ করেন।
কোভিড – ১৯ মহামারির ফলে তানজানিয়ায় আটকে থাকা ভারতীয় নাগরিকদের দেশে ফেরৎ পাঠানোর বিষয়ে ড. মাগুফুলির উদ্যোগের জন্য প্রধানমন্ত্রী তাঁকে ধন্যবাদ জানান।
উভয় নেতা দ্বিপাক্ষিক সম্পর্কের সার্বিক পর্যালোচনা করেন। উন্নয়নের অংশীদারিত্ব, শিক্ষা ক্ষেত্রে যোগাযোগ এবং ব্যবসা বাণিজ্য ও বিনিয়োগে ক্রমবর্দ্ধমান সম্পর্কে তাঁরা সন্তোষ প্রকাশ করেন। এক্ষেত্রে ভবিষ্যতে কিভাবে এই সম্পর্ককে আরো এগিয়ে নিয়ে যায়, তা নিয়ে তাদের মধ্যে আলোচনা হয়েছে।
আগামী বছর তানজানিয়ায় রাষ্ট্রপতি ও সংসদীয় নির্বাচনের জন্য প্রধানমন্ত্রী, রাষ্ট্রপতি মাগুফুলি ও তানজানিয়ার জনসাধারণকে শুভেচ্ছা জানিয়েছেন।
(CG/CB/SFS
অর্থমন্ত্রক
আয়কর ফর্ম ১৫সিএ/১৫সিবি বৈদ্যুতিন পদ্ধতিতে দাখিলের ক্ষেত্রে সুবিধা
নতুন দিল্লি, ১৪ জুন, ২০২১
১৯৬১-র আয়কর আইন অনুযায়ী ১৫সিএ/১৫সিবি ফর্ম বৈদ্যুতিন পদ্ধতিতে পূরণ করা প্রয়োজন। করদাতাদের বিদেশে অর্থ পাঠানোর জন্য অনুমোদিত ডিলারের কাছে প্রাসঙ্গিক অনুলিপি সরবরাহের পূর্বে ই-দাখিল পোর্টালে ১৫সিবি ফর্ম সহ চার্টার্ড অ্যাকাউন্ট সার্টিফিকেট আপলোড করতে হয়।
আয়কর বিভাগের পোর্টালে  বৈদ্যুতিন পদ্ধতিতে ১৫সিএ/১৫সিবি ফর্ম দাখিলের ক্ষেত্রে করদাতাদের যে সমস্ত সমস্যার সম্মুখীন হতে হয়েছে, তা বিবেচনায় রেখে সিদ্ধান্ত নেওয়া হয়েছে যে, করদাতারা আগামী ৩০শে জুন পর্যন্ত স্বীকৃত ডিলারের কাছে ম্যানুয়াল পদ্ধতিতে বা কাগজে-কলমে ফর্ম পূরণ করে তা জমা করতে পারবেন। একই ভাবে, স্বীকৃত ডিলারদের ৩০ জুন পর্যন্ত এধরণের ফর্মের প্রাপ্তি স্বীকারের পরামর্শ দেওয়া হয়েছে। এধরণের ফর্মগুলি পরবর্তী সময়ে আপলোড করার জন্য নতুন ই-দাখিল পোর্টালে একটি বিশেষ সুবিধা চালু করা হবে, যাতে আপলোড করা ফর্মগুলির সনাক্তকরণ নম্বর দেওয়া যায়।
CG/BD/AS/
(Visitor Counter : 148
বস্ত্রমন্ত্রক
চাল, গম ও চিনি প্যাকেজিং – এর ক্ষেত্রে জুট ব্যাগের বাধ্যতামূলক ব্যবহার বহাল রাখার প্রস্তাবে সম্মতি কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির
এর ফলে উপকৃত হবে পশ্চিমবঙ্গ সহ দেশের আরও কয়েকটি রাজ্য
নয়াদিল্লি, ২২ ফেব্রুয়ারি, ২০২৩
২০২২-২৩ পাট বর্ষে চাল, গম ও চিনি প্যাকেজজাত করার ক্ষেত্রে পাটের বাধ্যতামূলক ব্যবহার সম্পর্কিত নিয়মনীতি বহাল রাখার অনুকূলে সম্মতি দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। এই নিয়মনীতি অনুসারে খাদ্যশস্য প্যাকেজিং – এর ক্ষেত্রে জুট ব্যাগের ব্যবহার যেমন বাধ্যতামূলক, অন্যদিকে চিনি প্যাকেজ করার ক্ষেত্রে ২০ শতাংশ জুট ব্যাগের ব্যবহার বাধ্যতামূলকভাবে প্রয়োগ করা হবে। সরকারের এই সম্মতি তথা অনুমোদনের ফলে বিশেষভাবে লাভবান হবে পশ্চিমবঙ্গ।
উল্লেখযোগ্য বিষয়টি হ’ল – দেশের জাতীয় অর্থনীতিতে পাট শিল্প একটি গুরুত্বপূর্ণ স্থান অধিকার করে রয়েছে। বিশেষত, পশ্চিমবঙ্গের ৭৫টি জুট মিলে কর্মরত লক্ষ লক্ষ শ্রমিক-কর্মচারীর রুজি-রোজগার এই শিল্পটির সংগে যুক্ত। শুধু তাই নয়, ৪০ লক্ষ পরিবারের অন্ন সংস্থান ঘটে এই শিল্প ক্ষেত্রটি থেকে। কেন্দ্রীয় মন্ত্রিসভার এই সিদ্ধান্তের ফলে পশ্চিমবঙ্গ ছাড়াও বিহার, ওডিশা, আসাম, ত্রিপুরা, মেঘালয়, অন্ধ্রপ্রদেশ এবং তেলেঙ্গানার পাট শিল্পও বিশেষভাবে উৎসাহিত হবে।
জুট ব্যাগের বাধ্যতামূলক ব্যবহার দেশের কাঁচা পাটের উৎপাদনকে আরও চাঙ্গা করে তুলবে। দেশে উৎপাদিত পাটের ব্যবহার দেশকে অর্থনৈতিক দিক থেকে যেমন স্বনির্ভর করে তুলবে, অন্যদিকে তা পরিবেশ রক্ষার কাজেও সহায়ক হবে। কারণ, পাটের উৎপাদন হ’ল পরিবেশ অনুকূল একটি প্রাকৃতিক কৃষি প্রচেষ্টা। এই পথ অনুসরণ করে আত্মনির্ভর ভারত গড়ে তোলার সরকারি লক্ষ্যমাত্রা সাফল্য অর্জন করবে বলেই সরকার মনে করে।
PG/SKD/SB
(Visitor Counter : 107
প্রধানমন্ত্রীরদপ্তর
হিন্দুস্হান টাইমস লিডারশিপ সামিটে প্রধানমন্ত্রীর ভাষণ
নয়াদিল্লি, ০৬ ডিসেম্বর, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লীতে সপ্তদশ হিন্দুস্হান টাইমস লিডারশিপ সামিটে উদ্বোধনী ভাষণ দেন।
প্রধানমন্ত্রী বলেন, যেকোন সমাজ বা দেশের অগ্রগতির জন্য সংরক্ষণ অত্যন্ত গুরুত্বপূর্ণ। সংরক্ষণ উজ্জ্বল ভবিষ্যতের ভিত্তি স্হাপন করে বলে অভিমত প্রকাশ করে তিনি বলেন, তাঁর সরকার ‘সবকা সাথ, সবকা বিকাশ, সবকা বিশ্বাস’- এই মন্ত্রকে অনুসরণ করেই বর্তমান চ্যালেঞ্জ ও সমস্যাগুলির নিরসনে নিরন্তর কাজ করে চলেছে।
তাঁর সরকারের একাধিক গুরুত্বপূর্ণ সিদ্ধান্তের কথা উল্লেখ করে শ্রী মোদী বলেন, সংবিধানের ৩৭০ ধারা বাতিল হওয়ার ফলে জম্মু-কাশ্মীর ও লাদাখের মানুষের মনে নতুন আশার সঞ্চার হয়েছে। মুসলিম মহিলারা এখন তিন তালাকের কু-প্রথা থেকে মুক্ত। দিল্লীর অননুমোদিত কলোনীগুলি নিয়ে যে সিদ্ধান্ত নেওয়া হয়েছে সে সম্পর্কে তিনি বলেন, সরকারের এই সিদ্ধান্তের ফলে ৪০ লক্ষ মানুষ উপকৃত হবেন। নতুন ভারতের জন্য উজ্জ্বল ভবিষ্যৎ গড়ে তুলতে এ ধরণের একাধিক সিদ্ধান্ত গ্রহণ করা হয়েছে।
প্রধানমন্ত্রী জানান, তাঁর সরকার এখন পিছিয়ে পড়া সেই জেলাগুলির ওপর অগ্রাধিকার দিচ্ছে যেখানে স্বাস্হ্য, পরিচ্ছন্নতা ও পরিকাঠামোর মতো গুরুত্বপূর্ণ ক্ষেত্রে সূচকের দিক থেকে নিম্নসারিতে রয়েছে। উন্নয়নে আগ্রহী জেলা হিসেবে ১১২টি জেলার সামগ্রিক বিকাশ ও অগ্রগতির ওপর গুরুত্ব দেওয়া হচ্ছে। সেইসঙ্গে উন্নয়ন ও প্রশাসনিক প্রতিটি ক্ষেত্রের ওপর বিশেষভাবে জোর দেওয়া হচ্ছে। উন্নয়নে আগ্রহী এই জেলাগুলিতে পুষ্টি, ব্যাঙ্কিং সুযোগ-সুবিধা, বিমা, বিদ্যুৎ সহ অন্যান্য মৌলিক সুযোগ-সুবিধা মানুষের কাছে পৌঁছে দেওয়ার লক্ষ্যে পরিচালিত কর্মকান্ডের ওপর নিরন্তর নজরদারি চালানো হচ্ছে বলেও তিনি জানান। প্রধানমন্ত্রী বলেন, এই ১১২টি জেলার উজ্জ্বল ভবিষ্যতই দেশের উজ্জ্বল ভবিষ্যৎ সুনিশ্চিত করবে।
জল জীবন মিশন প্রসঙ্গে প্রধানমন্ত্রী বলেন, ১৫ কোটি পরিবারে পাইপের মাধ্যমে জল পৌঁছে দেওয়ার লক্ষ্যে সরকার কাজ করছে। ভারতকে ৫ লক্ষ কোটি মার্কিন ডলারের অর্থনীতিতে পরিণত করতে সরকার অঙ্গিকারবদ্ধ বলে জানিয়ে প্রধানমন্ত্রী বলেন, এই লক্ষ্যে তাঁর সরকার সাহায্যকারী ও সমর্থনদাতা হিসেবে কাজ করছে।
প্রধানমন্ত্রী বলেন, অর্থক্ষেত্রের সংস্কারে একাধিক গুরুত্বপূর্ণ উদ্যোগ নেওয়া হয়েছে। এরমধ্যে রয়েছে, ব্যাঙ্কগুলির সংযুক্তিকরণের ঐতিহাসিক সিদ্ধান্ত, একাধিক শ্রম আইন একত্রিত করে নির্দিষ্ট বিধি প্রণয়ন, ব্যাঙ্কগুলিকে মূলধন যোগানে, কর্পোরেট কর হার কমানো প্রভৃতি। সহজে ব্যবসা-বাণিজ্য করার অনুকূল পরিস্হিতি গড়ে তোলার নিরিখে ভারতকে বিশ্বের অন্যতম অগ্রনী দেশ হিসেবে বর্ণনা করে শ্রী মোদী জানান, বিগত পাঁচ বছরে সহজে ব্যবসা-বাণিজ্যের সূচকে ভারত ৭৯ ধাপ অগ্রগতি করেছে। থমকে থাকা আবাসন প্রকল্পগুলিতে তহবিল যোগানোর জন্য বিশেষ বরাদ্দ হিসেবে ২৫ হাজার কোটি টাকা তহবিল সংস্হান করা হয়েছে। এছাড়াও, ১০০ লক্ষ কোটি টাকার পরিকাঠামো প্রকল্প রূপায়ণের কাজ সরকার শুরু করতে চলেছে বলে তিনি জানান।
ভ্রমণ ও পর্যটন সংক্রান্ত বিশ্ব সূচকে ভারত ৩৪তম স্হানে উঠে এসেছে জানিয়ে মন্ত্রী বলেন, পর্যটন সংক্রান্ত কর্মকান্ড বৃদ্ধি পাওয়ার দরুণ কর্মসংস্হানের সুযোগ-সুবিধাও বাড়ছে। এরফলে, দরিদ্ররা বিশেষভাবে লাভবান হবেন। মানব সম্পদের রূপান্তরে বিভিন্ন উদ্যোগের কথা উল্লেখ করে মন্ত্রী বলেন, সরকার সুর্নিদিষ্ট সময়সীমার মধ্যে কর্মসূচি রূপায়ণের উপর গুরুত্ব দিয়ে যথা সময়ে বিভিন্ন পরিষেবা সাধারণ মানুষের কাছে পৌঁছে দেওয়ার লক্ষ্যে কাজ করছে। সরকারের পরিকল্পনাই হল ১৩০ কোটি ভারতবাসীর উজ্জ্বল ভবিষ্যতের জন্য সঠিক দৃষ্টিভঙ্গি গ্রহণ, সেরা প্রযুক্তি গ্রহণ ও তার কার্যকর প্রয়োগ।
CG/BD/NS
(Visitor Counter : 48
প্রতিরক্ষামন্ত্রক
ভারতীয় বিমান বাহিনী ‘মাই আইএএফ’ মোবাইল অ্যাপ্লিকেশনের সূচনা করেছে
নয়াদিল্লী, ২৪ আগস্ট, ২০২০
ডিজিটাল ইন্ডিয়া উদ্যোগের অংশ হিসেবে ভারতীয় বিমান বাহিনীর সদর দপ্তর বায়ু ভবনে ২৪শে আগস্ট বাহিনীর প্রধান এয়ার চিফ মার্শাল রাকেশ কুমার সিং ভাদৌরিয়া একটি মোবাইল অ্যাপ্লিকেশন- ‘মাই আইএএফ’-এর সূচনা করেছেন। সেন্টার ফর ডেভেলপমেন্ট অফ অ্যাডভান্সড কম্পিউটিং, বিমান বাহিনীর সঙ্গে যৌথ উদ্যোগে এই অ্যাপ্লিকেশনটি তৈরি করেছে। এই অ্যাপ্লিকেশনের মাধ্যমে ভারতীয় বিমান বাহিনীতে কেরিয়ার সংক্রান্ত বিভিন্ন তথ্যাবলী বিস্তারিতভাবে পাওয়া যাবে।
ইউজার ফ্রেন্ডলি এই অ্যাপটির মাধ্যমে ব্যবহারকারীরা ভারতীয় বিমান বাহিনীতে অফিসার এবং এয়ার ম্যান হিসেবে যোগদানের পদ্ধতি, প্রশিক্ষণের পাঠক্রম, বেতন এবং অন্যান্য সুযোগ-সুবিধার বিষয়ে বিস্তারিত তথ্য জানতে পারবেন। অ্যান্ড্রয়েড ফোনে গুগল প্লে-তে এই অ্যাপ্লিকেশনটি পাওয়া যাবে। ভারতীয় বিমান বাহিনীর সোশ্যাল মিডিয়া প্ল্যাটফর্মের সঙ্গে এটি যুক্ত রয়েছে। বিমান বাহিনীর ইতিহাস এবং শৌর্যের কাহিনী সম্পর্কে তথ্যও এই অ্যাপ থেকে পাওয়া যাবে।
(CG/CB/NS
প্রধানমন্ত্রীরদপ্তর
সুরাত হীরা বাজার সুরাতের হীরা শিল্পের গতিশীলতা ও বিকাশের নিদর্শন : প্রধানমন্ত্রী
নতুন দিল্লি, ১৯ জুলাই, ২০২৩
গুজরাতে সুরাতের হীরা বাজার বিশ্বের বৃহত্তম অফিস ভবন হিসেবে আত্মপ্রকাশ করায় প্রধানমন্ত্রী শ্রী নরেন্দ্র মোদী সন্তোষপ্রকাশ করেছেন।
এক ট্যুইট বার্তায় প্রধানমন্ত্রী বলেছেন :
“সুরাত হীরা বাজার সুরাতের হীরা শিল্পের গতিশীলতা ও বিকাশের নিদর্শন। এটি ভারতের উদ্যোগমুখী চেতনার প্রমাণও বটে। বাণিজ্য, উদ্ভাবন ও সহযোগিতার কেন্দ্র হিসেবে এই হীরা বাজার আমাদের অর্থনীতিকে আরও চাঙ্গা করবে এবং কর্মসংস্থানের সুযোগ সৃষ্টি করবে।”
CG/SD/SKD/
(